
ประกาศเทศบาลตำบลนาประดู่
เรื่อง  หลักเกณฑ์ มาตรการ และแนวทางปฏิบัติเกี่ยวกับการจัดการข้อร้องเรียน
กรณีเกิดการทุจริต และประพฤติมิชอบ ประจำปีงบประมาณ 2565
…………………....…...........…….



ตามยุทธศาสตร์ชาติว่าด้วยการป้องกันและปราบปรามการทุจริต ทางเทศบาลตำบลนาประดู่ จึงได้จัดทำหลักเกณฑ์ มาตรการและแนวทางปฏิบัติเกี่ยวกับการจัดการข้อร้องเรียนการทุจริต/แจ้งเบาะแส ด้านการทุจริตและประพฤติมิชอบ เพื่อทำหน้าที่หลักในการบูรณาการและขับเคลื่อนแผนการป้องกันและปราบปรามการทุจริต และการส่งเสริมคุ้มครองจริยธรรมภายในเทศบาลตำบลนาประดู่


เพื่อให้การดำเนินการด้านการป้องกันและปราบปรามการทุจริตของเทศบาลตำบลนาประดู่ เป็นไปตามอำนาจหน้าที่ให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริติภาครัฐ จึงกำหนดหลักเกณฑ์ มาตรการ และแนวทางปฏิบัติเกี่ยวกับการจัดการข้อร้องเรียนกรณีเกิดเหตุทุจริต และประพฤติมิชอบของเจ้าหน้าที่ ของเทศบาลตำบลนาประดู่ ประจำปีงบประมาณ 2565 ดังนี้


ข้อ 1 ประกาศนี้เรียกว่า “ประกาศเทศบาลตำบลนาประดู่ เรื่องหลักเกณฑ์ มาตรการ และแนวทางปฏิบัติเกี่ยวกับการจัดการข้อร้องเรียนกรณีเกิดเหตุทุจริต และประพฤติมิชอบของเจ้าหน้าที่เทศบาลตำบลนาประดู่ ประจำปีงบประมาณ 2565


ข้อ 2 บทนิยามในประกาศนี้



“เจ้าหน้าที่” หมายความว่า ข้าราชการ พนักงานเทศบาล และพนักงานจ้างในเทศบาลตำบลนาประดู่



“ทุจริต” หมายความว่า การแสวงหาผลประโยชน์ที่มิควรได้โดยชอบด้วยกฎหมายสำหรับตนเองหรือผู้อื่น



“ประพฤติมิชอบ” หมายความว่า การที่เจ้าหน้าที่ปฏิบัติหรือละเว้นการปฏิบัติการอย่างใดในตำแหน่งหรือหน้าที่หรือใช้อำนาจในตำแหน่งหรือหน้าที่อันเป็นการฝ่าฝืนกฎหมาย ระเบียบ ข้อบังคับ คำสั่งอย่างใดอย่างหนึ่ง ซึ่งมุ่งหมายจะควบคุมดูแลการรับ การเก็บรักษา หรือการใช้เงินหรือทรัพย์สินของส่วนราชการไม่ว่าการปฏิบัติหรือละเว้นการปฏิบัตินั้นเป็นการทุจริติด้วยหรือไม่ก็ตาม และหมายความรวมถึงการประมาทเลินเล่อในหน้าที่ดเงกล่าวด้วย



“ข้อร้องเรียน” หมายถึง ข้อร้องเรียนเรื่องทุจริต การปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ของรัฐในสังกัด และข้อกล่าวหาเจ้าหน้าที่ของรัฐที่ไม่ได้ปฏิบัติหน้าที่ราชการด้วยความรับผิดชอบต่อประชาชน ไม่มีคุณธรรม จริยธรรม ไม่คำนึงถึงประโยชน์ส่วนรวมเป็นที่ตั้ง และไม่มีธรรมาภิบาล ตามที่กฎหมาย ระเบียบ แบบแผนของทางราชการที่เกี่ยวข้องได้กำหนดไว้



“การตอบสนอง” หมายถึง การส่งต่อให้แก่หน่วยงานที่เกี่ยวข้อง การตรวจสอบแนะนำเรื่องร้องเรียน เข้าสู่กระบวนการสอบสวนข้อเท็จจริง แจ้งตักเตือน ดำเนินคดี หรืออื่นๆ ตามระเบียบกฎหมาย พร้อมกับแจ้งให้ผู้ร้องเรียนทราบผลหรือความคืบหน้าของการดำเนินการภายในเวลา 15 วัน ทั้งนี้ กรณีข้อร้องเรียนไม่ได้ระบุชื่อ ที่อยู่ หรือหมายเลขโทรศัพท์ที่ติดต่อได้ หรือทางอีเมลติดต่อของผู้ร้องเรียน จะพิจารณาการตอบสนองสิ้นสุดที่การนำเรื่องร้องเรียนเข้าสู่กระบวนการสอบสวนข้อเท็จจริง แจ้งตักเตือนดำเนินคดี หรืออื่นๆ ตามที่ระเบียบกฎหมาย


ข้อ 3 หลักเกณฑ์และรายละเอียดในการร้องเรียน


    3.1 หลักเกณฑ์การร้องเรียน



3.1.1 เรื่องที่จะนำมาร้องเรียนเป็นเรื่องที่ผู้ร้องได้รับความเดือดร้อนหรือเสียหาย อันเนื่องมาจากเจ้าหน้าที่ของเทศบาลตำบลนาประดู่ ในเรื่องดังต่อไปนี้



(1) การทำการทุจริตต่อหน้าที่ราชการ



(2) การทำความผิดต่อตำแหน่งราชการ



(3) ละเลยหน้าที่ตามกฎหมายกำหนดให้ต้องปฏิบัติ



(4) ปฏิบัติหน้าที่ล่าช้าเกินสมควร



(5) กระทำการนอกเหนืออำนาจหน้าที่ หรือขัดหรือไม่ถูกต้องตามกฎหมาย



3.1.2 เรื่องที่ร้องเรียนจะต้องเป็นจริงที่มีมูล มิใช่ลักษณะกระแสข่าวที่สร้างความเสียหายแก่บุคคลที่ขาดหลักฐานแวดล้อมที่ปรากฎชัดแจ้ง ตลอดจนขาดพยานบุคคลแน่นอน


    3.2 ข้อร้องเรียนให้ใช้ถ้อยคำสุภาพและต้องระบุข้อมูลต่อไปนี้



3.2.1 ที่และที่อยู่ผู้ร้องเรียน



3.2.2 ชื่อหน่วยงานหรือเจ้าหน้าที่ที่เกี่ยวข้องเป็นเหตุแห่งการร้องเรียน



3.2.3 การกระทำทั้งหลายที่เป็นเหตุแห่งการร้องเรียน พร้อมทั้งข้อเท็จจริงหรือพฤติการณ์ตามสมควรเกี่ยวกับการกระทำดังกล่าว (หรือแจ้งช่องทางของการทุจริตของเจ้าหน้าที่ อย่างชัดเจนเพื่อดำเนินการสืบสวนสอบสวน)



3.2.4 คำขอผู้ร้องเรียน



3.2.5 ลายมือชื่อผู้ร้องเรียน



3.2.6 ระบุ วัน เดือน ปี



3.2.7 ระบุพยานเอกสาร พยานวัตถุ พยานบุคคล (ถ้ามี) 


   3.3 กรณีการร้องเรียนที่มีลักษณะเป็นบัตรสนเท่ห์ จะรับพิจารณาเฉพาะรายที่ระบุหลักฐานกรณีแวดล้อมปรากฎชัดแจ้ง ตลอดจนชี้พยานบุคคลแน่นอนเท่านั้น


   3.4 เรื่องร้องเรียนที่อาจไม่รับพิจารณา



3.4.1 ข้อร้องเรียนที่มิได้ทำเป็นหนังสือ



3.4.2 ข้อร้องเรียนที่ไม่ระบุพยานหรือหลักฐานที่เพียงพอ



3.4.3 ข้อร้องเรียนที่ไม่มีรายการตามข้อ 3.2 


  3.5 ช่องทางการร้องเรียน ผู้ร้องเรียนสามารถส่งข้อความร้องเรียนผ่านช่องทาง ดังนี้



3.5.1 ส่งข้อร้องเรียนหรือร้องเรียนโดยตรงที่ เทศบาลตำบลนาประดู่ ที่ตั้ง 2/2 ถนนเพชรเกษม หมู่ที่ 6 ตำบลนาประดู่ อำเภอโคกโพธิ์ จังหวัดปัตตานี 94180 



3.5.2 ร้องเรียนผ่านเว็ปไซต์ ที่ www.Napradu.go.th /ร้องเรียน ร้องทุกข์ เทศบาลตำบลนาประดู่



3.5.3 ร้องเรียนทางตู้ไปรษณีย์



          - หนังสือร้องเรียน (ลงชื่อผู้ร้องเรียน)




- บัตรสนเท่ห์ (ไม่ลงชื่อไม่ร้องเรียน)



3.5.4 ร้องเรียนทางโทรศัพท์ โทร 073 358701



3.5.5 ร้องเรียนผ่านทางเฟสบุ๊ค เทศบาลตำบลนาประดู่


จึงประกาศให้ทราบโดยทั่วกัน




ประกาศ  ณ  วันที่   16  ตุลาคม  พ.ศ. 2564

                                                  (ลงชื่อ)




                 (นายชาญชัย  เกียรติศักดิ์โสภณ)


                                       นายกเทศมนตรีตำบลนาประดู่
